RAGNI BIRMANI 129 
reo-albicantibus, pallide rubro- et nigricanti-annulatis -maculatisque, 
femoribus 1. paris supra obscure cinereis et V transverso albicanti 
ornatis, in lateribus vero densius nigro-pilosis, 1.' paris tibiis supra 
et subter fascia pilorum nigrorum praeditis, metatarsis hujus paris 
albicantibus, apice cum tarsis nigris; abdomine sub-rhomboidi-ovato , 
humeris in tubercula duo fortia obtusa elevatis, quae fasciculis 
binis angustis pilorum nigrorum munita sunt; dorso abdominis 
cinereo-testaceo, fascia media longitudinali nigra ante tubercula no- 
tato et pone ea nigro-maculato. — % jun. Long. saltem 3 millim. 
Femina jun. — Cephalothorax paullo brevior est quam tibia 
cum patella 4. paris, circa ‘/, longior quam latior, in lateribus 
posterius fortiter rotundatus, lateribus dein leviter rotundatis 
denique rectis anteriora versus sensim modice angustatus (non 
utrinque sinuato-angustatus); latitudo frontis sat late rotundato- 
truncatae dimidiam latitudinem maximam cephalothoracis fere 
aequat. Impressiones cephalicae nullae, et pars cephalica a parte 
thoracica igitur non distincta; fovea ordinaria centralis sat parva 
et non profunda, in declivitate cephalothoracis postica sita. Laevis 
et nitidus est cephalothorax, pube crassiore appressa densa tectus; 
postice sat altus et transversim convexus est, antice vero humilis: 
. a latere visum dorsum ejus a margine postico saltem ad !/, lon- 
gitudinis sensim modice acclive et convexum est, dein proclive 
et paene rectum, margine frontali immo paullulo elevato; clypeus 
humillimus, vix ullus. Sternwm circa dimidio longius quam latius, 
sub-ovatum, in medio antice anguste truncato-emarginatum, in 
medio postice in apicem brevem productum; planum est, laeve, 
tuberculis ad coxas carens, densius appresso-pubescens. Area 
oculorum maxima, fere 1/, longitudinis cephalothoracis occupans, 
et (si lineis rectis includitur) parum plus duplo latior quam 
longior. Series oculorum postica, supra in dorso posita, paullo 
longior est quam series antica, quae ad ipsum marginem clypei 
‘ locata est. Oculi seriei posticae paene aequali magnitudine sunt: 
laterales, tuberculo impositi, mediis vix vel non majores mihi vi- 
dentur. Oculi medii antici posticis oculis evidenter paullo minores 
sunt, et multo majores quam laterales antici, qui minuti sunt et 
ad ipsum angulum frontalem locati. A fronte visa utraque series 
Ann. del Mus. Civ. di St. Nat. Serie 2.4, Vol. V. (20 Giugno 1887). 9 
